**דברי תודות ביום האחרון בפורטוגל**

אתחיל בחרוז:

הגענו לליסבואה

לשיר, לראות וגם לשבוע...

זו תמצית המסע.

ההתחלה היתה לפני יותר משנה. התאפסנו על הפסטיבל הזה אחרי המלצות, חקירות ובירורים והשוואות עם פסטיבלים רבים.

מאז היו התכתבויות רבות עם Quee Ming הסינגפורי מההנהלה, לפרטי פרטים – שרק לא נופתע.

השקענו עם שמעון ואלה את כל כולנו לקראת ובזמן הפסטיבל , ומדליית הכסף היא ההוכחה.

את החוויות היטיב לסכם אורי, שבנוסף לתפקידו כפאראמדיק לעת צרה, הוא גם ההסטוריוגרף שלנו.

תודות רבות לאורי.

אני רוצה לציין שיש לנו מקהלה ממושמעת !

גם אם התנאים, במיוחד במסגרת הפסטיבל, לא תמיד היו קלים, ואנחנו הרי כבר לא בני 30-40,   
הרי היתה התגייסות רבתי, נכונות ועזרה הדדית. תודה רבה לכל אחד מכם.

ןהיו בעלי תפקידים שמילאו משימותיהם על הצד הטוב ביותר:

אתי הקופאית

חגית ה"תופאית"

אך גם על המשמעת וההעמדה – אחראית

אריאלה - שבמקצועיות הנחתה

יפעה – שהצילה את הקלסר של גדי בקלסר חדש

ג'ו – שהתוים הרזרביים באמתחתה, הצילה את המצב כשנעלמו תוים מקוריים של יחזקל בראון

תלמה – על המתנות מעשה ידיה.

תודה לרחל הסולנית המדהימה שלנו

תודה גם ל"סבלי" התוים המקוריים שלקחנו איתנו עבור שופטים

תודה ל"שחקני החיזוק": נועם אמיתי ואיתן

ותודה ענקית לשמעון, שלא ויתר לנו על כלום ושיתף פעולה גם כששרנו בכנסיות במהלך הטיולים

ולאלה – הפסנתרנית המצויינת שידעה להסתגל במהירות לכל פספוס...

ואחרונה חביבה אמירה -  
 קיבלת מקהלה, לא סתם טיול מאורגן. ליוית אותנו במסירות רבה גם כשתאונה קלה הכבידה עליך.

עמליה